CELEX: 32018R1684
Language: da
Date: 2018-11-08 00:00:00
Title: Kommissionens gennemførelsesforordning (EU) 2018/1684 af 8. november 2018 om indførelse af en endelig antidumpingtold på importen af bueformede ringmekanismer med løftearm (hebel) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036

9.11.2018   
               
               
                  DA
               
               
                  Den Europæiske Unions Tidende
               
               
                  L 279/17
               
            
         KOMMISSIONENS GENNEMFØRELSESFORORDNING (EU) 2018/1684
         af 8. november 2018
         om indførelse af en endelig antidumpingtold på importen af bueformede ringmekanismer med løftearm (hebel) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 11, stk. 2, og
         ud fra følgende betragtninger:
         1.   SAGSFORLØB
         
         1.1.   Tidligere undersøgelser og gældende foranstaltninger
         
         
                     (1)
                  
                  
                     Rådet indførte ved forordning (EF) nr. 1136/2006 (2) en endelig antidumpingtold på importen af bueformede ringmekanismer med løftearm (hebel) med oprindelse i Folkerepublikken Kina (»Kina«) (»de oprindelige foranstaltninger«). Den undersøgelse, der bevirkede, at de oprindelige foranstaltninger blev indført, er i det følgende benævnt »den oprindelige undersøgelse«.
                  
               
                     (2)
                  
                  
                     Efter en udløbsundersøgelse i henhold til artikel 11, stk. 2, i forordning (EF) nr. 1225/2009 (3) genindførte Rådet ved gennemførelsesforordning (EU) nr. 796/2012 (4) de endelige antidumpingforanstaltninger på importen af bueformede ringmekanismer med løftearm (hebel) med oprindelse i Kina (»den tidligere udløbsundersøgelse«).
                  
               1.2.   Anmodning om en udløbsundersøgelse
         
         
                     (3)
                  
                  
                     Efter offentliggørelsen af en meddelelse om forestående udløb (5) modtog Kommissionen en anmodning om fornyet undersøgelse i henhold til artikel 11, stk. 2, i forordning (EU) 2016/1036.
                  
               
                     (4)
                  
                  
                     Anmodningen blev indgivet den 30. maj 2017 af Lever Arch Mechanism Manufacturers Association (»ansøgeren«) på vegne af tre EU-producenter, der tegner sig for ca. 95 % af Unionens samlede produktion af bueformede ringmekanismer med løftearm (hebel). Anmodningen var begrundet med, at udløbet af foranstaltningerne sandsynligvis vil medføre fortsat dumping og fornyet skade for EU-erhvervsgrenen.
                  
               1.3.   Indledning
         
         
                     (5)
                  
                  
                     Kommissionen fastslog efter høring af det udvalg, der er oprettet ved grundforordningens artikel 15, stk. 1, at der forelå tilstrækkelige beviser til at berettige indledningen af en udløbsundersøgelse, og offentliggjorde den 1. september 2017 en meddelelse (6) i Den Europæiske Unions Tidende (»indledningsmeddelelsen«) om indledning af en udløbsundersøgelse i henhold til grundforordningens artikel 11, stk. 2.
                  
               1.4.   Den nuværende undersøgelsesperiode og den betragtede periode
         
         
                     (6)
                  
                  
                     Undersøgelsen af sandsynligheden for fortsat eller fornyet dumping omfattede perioden fra den 1. juli 2016 til den 30. juni 2017 (»den nuværende undersøgelsesperiode«). Undersøgelsen af de tendenser, der er relevante for vurderingen af sandsynligheden for fortsat eller fornyet skade, omfattede perioden fra den 1. januar 2014 frem til udgangen af den nuværende undersøgelsesperiode (»den betragtede periode«).
                  
               1.5.   Interesserede parter
         
         
                     (7)
                  
                  
                     I indledningsmeddelelsen opfordrede Kommissionen alle interesserede parter til at deltage i undersøgelsen. Kommissionen underrettede desuden officielt ansøgeren, de øvrige kendte EU-producenter, de eksporterende producenter i Kina, de importører/brugere, som den vidste, var berørt, samt myndighederne i Kina om indledningen af udløbsundersøgelsen.
                  
               
                     (8)
                  
                  
                     Samtlige interesserede parter blev opfordret til at tilkendegive deres synspunkter, indgive oplysninger og fremlægge dokumentation inden for den tidsfrist, der er fastsat i indledningsmeddelelsen. De interesserede parter fik også lejlighed til skriftligt at anmode om en høring med Kommissionen og/eller høringskonsulenten i handelsprocedurer.
                  
               1.5.1.   Stikprøveudtagning
         
         
                     (9)
                  
                  
                     I indledningsmeddelelsen anførte Kommissionen, at den eventuelt ville udtage en stikprøve af de interesserede parter i henhold til grundforordningens artikel 17.
                  
               1.5.1.1.   Stikprøveudtagning blandt eksporterende producenter i Kina
         
         
                     (10)
                  
                  
                     I betragtning af det tilsyneladende store antal eksporterende producenter i Kina anførtes det i indledningsmeddelelsen, at man påtænkte at udtage en stikprøve.
                  
               
                     (11)
                  
                  
                     For at afgøre, om stikprøveudtagning var nødvendig, og i bekræftende fald udtage en stikprøve anmodede Kommissionen alle kendte eksporterende producenter i Kina om at indgive de oplysninger, som der anmodes om i indledningsmeddelelsen. De udbedte oplysninger omfattede produktionsmængde og produktionskapacitet. Kommissionen anmodede endvidere Kinas faste repræsentation ved Den Europæiske Union om at identificere og/eller kontakte eventuelle andre eksporterende producenter, der kunne være interesseret i at deltage i undersøgelsen.
                  
               
                     (12)
                  
                  
                     Der var hverken nogen af de 33 kinesiske eksportører/producenter, der blev kontaktet, eller nogen andre kinesiske eksportører/producenter, der gav sig til kende og indgav de udbedte oplysninger.
                  
               1.5.1.2.   Stikprøveudtagning blandt EU-producenter
         
         
                     (13)
                  
                  
                     Kommissionen meddelte i indledningsmeddelelsen, at den havde udtaget en foreløbig stikprøve af EU-producenterne. I henhold til grundforordningens artikel 17 blev stikprøven udtaget på grundlag af salgsmængden af samme vare. Stikprøven bestod af tre EU-producenter. De stikprøveudtagne EU-producenter tegnede sig for over 75 % af EU-erhvervsgrenens anslåede samlede produktion og over 75 % af EU-erhvervsgrenens samlede salgsmængde til ikke forretningsmæssigt forbundne kunder i Unionen i den nuværende undersøgelsesperiode. Kommissionen opfordrede alle interesserede parter til at fremsætte bemærkninger til den foreløbige stikprøve. Der indkom ingen bemærkninger, og den foreløbige stikprøve blev derfor bekræftet. Stikprøven blev anset for at være repræsentativ for EU-erhvervsgrenen.
                  
               1.5.1.3.   Stikprøveudtagning blandt ikke forretningsmæssigt forbundne importører
         
         
                     (14)
                  
                  
                     For at Kommissionen kunne afgøre, om stikprøveudtagning var nødvendig, og i bekræftende fald udtage en stikprøve, blev alle ikke forretningsmæssigt forbundne importører opfordret til at deltage i undersøgelsen. Parterne blev anmodet om at give sig til kende ved at indgive de oplysninger om deres virksomheder, som der anmodes om i bilag II til indledningsmeddelelsen, til Kommissionen.
                  
               
                     (15)
                  
                  
                     Derudover kontaktede Kommissionen i den indledende fase 26 importører, der var anført i anmodningen, og opfordrede dem til at gøre rede for deres aktiviteter og udfylde bilag II til indledningsmeddelelsen.
                  
               
                     (16)
                  
                  
                     Ingen af importørerne gav sig til kende over for Kommissionen.
                  
               1.5.2.   Spørgeskemaer
         
         
                     (17)
                  
                  
                     Kommissionen sendte spørgeskemaer til de tre stikprøveudtagne EU-producenter og til tre brugere, der var anført i anmodningen om fornyet undersøgelse.
                  
               
                     (18)
                  
                  
                     Der blev også sendt spørgeskemaer til 38 producenter i potentielle tredjelande med markedsøkonomi, nemlig Cambodia, Indien, Iran, Japan, Schweiz, Thailand og Ukraine. Ingen af producenterne i de potentielle referencelande indsendte en fuldstændig spørgeskemabesvarelse til Kommissionen.
                  
               
                     (19)
                  
                  
                     Alle de tre stikprøveudtagne EU-producenter indsendte en spørgeskemabesvarelse. Ingen af brugerne indsendte en spørgeskemabesvarelse.
                  
               
                     (20)
                  
                  
                     Som nævnt i betragtning 12 var der ingen kinesiske eksporterende producenter, der samarbejdede i forbindelse med denne undersøgelse.
                  
               1.5.3.   Kontrolbesøg
         
         
                     (21)
                  
                  
                     Kommissionen indhentede og efterprøvede alle de oplysninger, som den anså for nødvendige for at kunne træffe afgørelse om sandsynligheden for fortsat eller fornyet dumping og deraf følgende skade samt om Unionens interesser. Der blev aflagt kontrolbesøg hos følgende virksomheder:
                     EU-producenter
                     
                                 —
                              
                              
                                 IML, Offanengo, Italien
                              
                           
                                 —
                              
                              
                                 NIKO, d.o.o., Železniki, Slovenien
                              
                           
                                 —
                              
                              
                                 INTERKOV spol. s.r.o., Benešov nad Ploučnici, Tjekkiet.
                              
                           
               2.   DEN UNDERSØGTE VARE OG SAMME VARE
         
         2.1.   Den undersøgte vare
         
         
                     (22)
                  
                  
                     Den undersøgte vare er den samme som i den oprindelige undersøgelse, nemlig bueformede ringmekanismer med løftearm (hebel), som almindeligvis anvendes til at arkivere løsblade og andre dokumenter i løsbladebind eller brevordnere. De består af kraftige bueformede metalstykker (normalt to) på en plade med mindst en udløser, som giver mulighed for at indsætte og arkivere blade og andre dokumenter, og har oprindelse i Kina (»den undersøgte vare«); varen angives i øjeblikket under KN-kode ex 8305 10 00 (Taric-kode 8305100050).
                  
               2.2.   Samme vare
         
         
                     (23)
                  
                  
                     Den undersøgte vare, der fremstilles i Kina og eksporteres til Unionen, blev anset for at have samme grundlæggende fysiske og kemiske egenskaber og samme grundlæggende anvendelsesformål som den vare, der fremstilles og sælges i Unionen af EU-erhvervsgrenen. De anses derfor for at være samme vare, jf. grundforordningens artikel 1, stk. 4.
                  
               3.   SANDSYNLIGHEDEN FOR FORTSAT ELLER FORNYET DUMPING
         
         
                     (24)
                  
                  
                     I overensstemmelse med grundforordningens artikel 11, stk. 2, undersøgte Kommissionen, om der var sandsynlighed for, at de gældende foranstaltningers udløb ville føre til fortsat eller fornyet dumping fra Kina.
                  
               3.1.   Indledende bemærkninger
         
         
                     (25)
                  
                  
                     Som nævnt i betragtning 12 og 20 var der ingen kinesiske eksportører/producenter, der samarbejdede i forbindelse med denne undersøgelse. Kommissionen underrettede derfor de kinesiske myndigheder om, at den på grund af manglende samarbejdsvilje eventuelt ville beslutte at anvende grundforordningens artikel 18 til konklusionerne vedrørende Kina. Kommissionen modtog ingen bemærkninger eller anmodninger fra de kinesiske myndigheder om en indgriben fra høringskonsulentens side i denne henseende.
                  
               
                     (26)
                  
                  
                     I overensstemmelse med grundforordningens artikel 18 stk. 1, blev konklusionerne vedrørende sandsynligheden for fortsat eller fornyet dumping derfor baseret på de foreliggende faktiske oplysninger og navnlig offentligt tilgængelige oplysninger såsom virksomhedernes websteder, oplysninger i anmodningen om fornyet undersøgelse og oplysninger indhentet fra de samarbejdsvillige parter i den fornyede undersøgelse (nemlig ansøgeren og de stikprøveudtagne EU-producenter).
                  
               3.2.   Dumping
         
         
                     (27)
                  
                  
                     Med henblik på at fastsætte en normal værdi blev der i indledningsmeddelelsen henvist til muligheden for at anvende et referenceland. Kommissionen påtænkte også som et alternativ i tilfælde af manglende samarbejdsvilje fra et egnet referenceland at anvende de priser, der faktisk var blevet betalt eller skulle betales i Unionen, med henblik på at fastsætte den normale værdi. De interesserede parter blev opfordret til at fremsætte bemærkninger til, hvorvidt dette var et hensigtsmæssigt grundlag for fastsættelse af den normale værdi. Kommissionen har ikke modtaget nogen bemærkninger herom.
                  
               
                     (28)
                  
                  
                     Hvad angår eksportprisen, var Kommissionen ikke i stand til at fastsætte mængderne eller priserne for eksportsalget på transaktionsbasis som følge af den manglende samarbejdsvilje fra de to eksporterende producenter i Kina og fra de ikke forretningsmæssigt forbundne importører på EU-markedet. Kommissionen overvejede derfor alternative metoder til at fastsætte eksportprisen.
                  
               
                     (29)
                  
                  
                     Det blev indledningsvis overvejet, om data fra Eurostat eller andre statistiske data, såsom data, som medlemsstaterne har indberettet til Kommissionen i overensstemmelse med grundforordningens artikel 14, stk. 6, (»databasen i henhold til artikel 14, stk. 6«), sammenholdt med andre foreliggende data kunne anvendes som alternativt grundlag for fastsættelse af eksportpriserne. Eurostats data var imidlertid uegnede, fordi importstatistikkerne også omfattede andre varer end den undersøgte vare. Det var heller ikke muligt at bruge databasen i henhold til artikel 14, stk. 6, til at sammenligne eksportpriserne med EU-erhvervsgrenens priser for hver enkelt varetype. I Taric-databasen og i databasen i henhold til artikel 14, stk. 6, angives mængden af bueformede ringmekanismer med løftearm (hebel) desuden i kilogram, hvorimod den normale værdi angives pr. vareenhed.
                  
               
                     (30)
                  
                  
                     Dernæst undersøgte Kommissionen også, om man kunne anvende de eksportpriser, der var indeholdt i anmodningen om fornyet undersøgelse. Det skal erindres, at denne metode blev anvendt i den tidligere udløbsundersøgelse som nævnt i betragtning 2, og at den i princippet også giver mulighed for at sammenligne pr. varetype. De fakturaer, der var indeholdt i anmodningen om fornyet undersøgelse, vedrørte imidlertid eksportpriser til andre tredjelande.
                  
               
                     (31)
                  
                  
                     Følgelig kunne der ikke foretages en dumpingberegning på grundlag af eksportpriserne til Unionen, og det var ikke muligt at træffe en positiv afgørelse om dumping. Undersøgelsen fokuserede derfor på sandsynligheden for fornyet dumping.
                  
               3.3.   Sandsynlighed for fornyet dumping
         
         
                     (32)
                  
                  
                     For at undersøge sandsynligheden for fornyet dumping blev følgende elementer analyseret: forholdet mellem den normale værdi og priserne ved eksport til tredjelande, produktionskapacitet, produktion og uudnyttet kapacitet i Kina samt EU-markedets tiltrækningskraft i relation til importen fra Kina.
                  
               3.3.1.   Forholdet mellem den normale værdi og priserne ved eksport til tredjelande
         
         
                     (33)
                  
                  
                     På grund af den manglende samarbejdsvilje fra de eksporterende producenter i Kina blev den normale værdi sammenlignet med eksportpriserne fra Kina i overensstemmelse med grundforordningens artikel 2, stk. 7.
                  
               3.3.1.1.   Grundlag for fastsættelse af normal værdi
         
         
                     (34)
                  
                  
                     I overensstemmelse med grundforordningens artikel 2, stk. 7, skulle den normale værdi fastsættes på grundlag af prisen eller den beregnede værdi i et egnet tredjeland med markedsøkonomi (»referencelandet«) eller prisen ved eksport fra referencelandet til andre lande, herunder til EU-lande. Hvis dette ikke er muligt, kan den normale værdi fastsættes på ethvert andet rimeligt grundlag, herunder den pris, der faktisk er betalt eller skal betales i Unionen for samme vare, om nødvendigt justeret for at indregne en rimelig fortjenstmargen.
                  
               
                     (35)
                  
                  
                     I EU-erhvervsgrenens anmodning om fornyet undersøgelse blev der opregnet en række producenter i andre markedsøkonomier end Unionen (nemlig Indien, Iran og Thailand).
                  
               
                     (36)
                  
                  
                     I indledningsmeddelelsen påtænkte Kommissionen at søge at opnå samarbejde fra Indien, Thailand og Iran. Kommissionen præciseredes endvidere i indledningsmeddelelsen, at den i tilfælde af manglende samarbejdsvilje fra producenter fra andre lande med markedsøkonomi end Unionen påtænkte at anvende de priser, der faktisk var blevet betalt eller skulle betales i Unionen, som grundlag for fastsættelse af den normale værdi. De priser, der faktisk var blevet betalt eller skulle betales i Unionen, blev anvendt som grundlag for fastsættelse af den normale værdi i den oprindelige undersøgelse og i den tidligere udløbsundersøgelse som omhandlet i betragtning 2.
                  
               
                     (37)
                  
                  
                     Som nævnt i betragtning 18 kontaktede Kommissionen som foreskrevet producenterne efter indledningen af undersøgelsen og kontaktede ligeledes øvrige potentielle producenter i andre lande, der kunne identificeres ud fra offentligt tilgængelige kilder.
                  
               
                     (38)
                  
                  
                     En iransk producent af bueformede ringmekanismer med løftearm (hebel) tilkendegav sin samarbejdsvilje, men indsendte kun en delvist udfyldt spørgeskemabesvarelse. På trods af anmodninger fra Kommissionen fremkom denne producent ikke med nogen yderligere oplysninger. Oplysningerne fra denne producent var i høj grad ufuldstændige og/eller selvmodsigende og kunne derfor ikke anvendes som grundlag for beregning af den normale værdi.
                  
               
                     (39)
                  
                  
                     Der var ingen andre producenter i de øvrige potentielle referencelande, som Kommissionen kontaktede, der samarbejdede.
                  
               
                     (40)
                  
                  
                     Kommissionen havde således ikke andet valg end at anvende de priser, der faktisk var blevet betalt eller skulle betales i Unionen, som grundlag for fastsættelse af den normale værdi.
                  
               
                     (41)
                  
                  
                     Ingen af de interesserede parter fremsatte bemærkninger til, hvorvidt dette var et hensigtsmæssigt grundlag for fastsættelse af den normale værdi.
                  
               3.3.1.2.   Den normale værdi
         
         
                     (42)
                  
                  
                     I henhold til grundforordningens artikel 2, stk. 7, (jf. ligeledes betragtning 34-41) blev den normale værdi fastsat ved at anvende den pris, der faktisk var blevet betalt eller skulle betales i Unionen for samme vare i normal handel.
                  
               
                     (43)
                  
                  
                     Dermed blev den normale værdi fastsat som den vejede gennemsnitlige salgspris for de stikprøveudtagne EU-producenters salg til ikke forretningsmæssigt forbundne kunder på hjemmemarkedet.
                  
               
                     (44)
                  
                  
                     Det blev først efterprøvet, hvorvidt de stikprøveudtagne EU-producenters salg af samme vare til uafhængige kunder på hjemmemarkedet var repræsentativt i overensstemmelse med grundforordningens artikel 2, stk. 2, dvs. hvorvidt den samlede mængde udgjorde mindst 5 % af det samlede salg af den pågældende vare, som var blevet eksporteret til Unionen. På grund af den manglende samarbejdsvilje fra de eksporterende producenter i Kina blev oplysningerne om den samlede mængde, som var blevet eksporteret til Unionen, fastsat ud fra de foreliggende faktiske oplysninger. Som nævnt i betragtning 29 blev Eurostats data og andre statistiske data fundet uegnede til at fastslå sandsynligheden for fortsat dumping. De kan dog anvendes til at angive omfanget af importen af den pågældende vare til Unionen. På dette grundlag blev de stikprøveudtagne EU-producenters hjemmemarkedssalg anset for at være tilstrækkeligt repræsentativt i den nuværende undersøgelsesperiode og for samtidig at tage hensyn til datafortroligheden, som forklaret i betragtning 63. På grund af den manglende samarbejdsvilje fra de eksporterende producenter i Kina var det ikke muligt at analysere repræsentativiteten pr. varetype.
                  
               
                     (45)
                  
                  
                     Kommissionen undersøgte derefter, om hver af de stikprøveudtagne EU-producenters hjemmemarkedssalg kunne anses for at have fundet sted i normal handel, dvs. om de gennemsnitlige salgspriser for hver af de stikprøveudtagne EU-producenter var på niveau med eller højere end de gennemsnitlige produktionsomkostninger og dermed var rentable.
                  
               
                     (46)
                  
                  
                     Det blev således fastslået, at EU-producenternes salg overvejende var rentabelt, og den normale værdi blev derfor fastsat på grundlag de vejede gennemsnitlige salgspriser for de stikprøveudtagne EU-producenters samlede salg af bueformede ringmekanismer med løftearm (hebel) på EU-markedet i den nuværende undersøgelsesperiode.
                  
               3.3.1.3.   Eksportpris
         
         
                     (47)
                  
                  
                     På grund af de eksporterende producenters manglende samarbejdsvilje konkluderede Kommissionen, at de oplysninger om priserne ved eksport fra Kina til tredjelande, som var indeholdt i anmodningen om fornyet undersøgelse, var det bedst egnede grundlag for beregning af eksportprisen for den pågældende vare til Unionen.
                  
               3.3.1.4.   Sammenligning
         
         
                     (48)
                  
                  
                     Sammenligningen af den vejede gennemsnitlige normale værdi og den vejede gennemsnitlige eksportpris blev foretaget ab fabrik. Der blev i denne forbindelse foretaget justeringer af den normale værdi og af eksportprisen for forskelle i omkostninger til indenlandsk fragt og søfragt, jf. grundforordningens artikel 2, stk. 10, litra e), på grundlag af de elementer, der er indeholdt i anmodningen om fornyet undersøgelse. Sammenligningen viste, at de priser ved eksport fra Kina til tredjelande, der var indeholdt i anmodningen om fornyet undersøgelse, lå mellem 22,1 % og 32,2 % lavere end den normale værdi. Dette tyder på, at priserne ved salg til Unionen højst sandsynligt vil blive dumpet, hvis antidumpingforanstaltningerne ophæves.
                  
               3.4.   Udviklingen i importen, hvis antidumpingforanstaltningerne ophæves
         
         3.4.1.   Produktionskapacitet og uudnyttet kapacitet i Kina
         
         
                     (49)
                  
                  
                     Eftersom ingen af de eksporterende producenter udviste samarbejdsvilje, bygger følgende konklusioner hovedsagelig på oplysningerne i anmodningen om fornyet undersøgelse og oplysninger fra EU-erhvervsgrenen i løbet af undersøgelsen, evt. krydstjekket med offentligt tilgængelige oplysninger.
                  
               
                     (50)
                  
                  
                     På dette grundlag blev Kinas produktionskapacitet af bueformede ringmekanismer med løftearm (hebel) anslået til mellem 600 mio. og 850 mio. vareenheder. Dette svarer nogenlunde til den produktionskapacitet, der blev anslået i den tidligere udløbsundersøgelse (7) (600 mio. til 700 mio. vareenheder).
                  
               
                     (51)
                  
                  
                     Hertil kommer, at Kinas produktionskapacitet af bueformede ringmekanismer med løftearm (hebel), som allerede konstateret i den tidligere udløbsundersøgelse (8), på grund af den arbejdskraftintensive fremstillingsproces i Kina uden vanskeligheder kan forhøjes, bl.a. gennem en udvidelse af arbejdsstyrken og kun med begrænset investering i materiel.
                  
               
                     (52)
                  
                  
                     Kinas produktionskapacitet er derfor ca. 240 % til 340 % højere end EU's forbrug i den nuværende undersøgelsesperiode og væsentligt højere end EU-produktionen i samme periode.
                  
               
                     (53)
                  
                  
                     I anmodningen om fornyet undersøgelse blev Kinas produktion af bueformede ringmekanismer med løftearm (hebel) anslået til ca. 350 mio. vareenheder, og derfor er det forsigtige skøn over uudnyttet kapacitet anslået til over 260 mio. vareenheder. Denne uudnyttede kapacitet svarer nogenlunde til det samlede EU-forbrug i den nuværende undersøgelsesperiode.
                  
               
                     (54)
                  
                  
                     Ud fra ovenstående kan det rimeligvis konkluderes, at Kina har en anselig uudnyttet kapacitet. Som forklaret i betragtning 49-53 er der stor sandsynlighed for, at denne uudnyttede kapacitet vil blive rettet mod EU-markedet, hvis antidumpingforanstaltningerne ophæves.
                  
               3.4.2.   EU-markedets tiltrækningskraft
         
         
                     (55)
                  
                  
                     Trods det faldende forbrug af bueformede ringmekanismer med løftearm (hebel) på EU-markedet er efterspørgslen efter bueformede ringmekanismer med løftearm (hebel) i Unionen fortsat stor og tegner sig for ca. 45 % af verdensmarkedet. EU-markedet er stadig verdens største marked for bueformede ringmekanismer med løftearm (hebel).
                  
               
                     (56)
                  
                  
                     Der er kun et fåtal andre markeder, hvor der anvendes bueformede ringmekanismer med løftearm (hebel). Disse markeder er desuden meget mindre end EU-markedet og kan derfor ikke absorbere Kinas store uudnyttede kapacitet. Hertil kommer, at Kina ifølge de foreliggende oplysninger har et meget lavt forbrug af bueformede ringmekanismer med løftearm (hebel), og at dette forbrug ikke forventes at stige væsentligt.
                  
               
                     (57)
                  
                  
                     Som anført i betragtning 48 viste en sammenligning mellem priserne ved eksport fra Kina til tredjelande og priserne på EU-markedet, at prisniveauet generelt var højere på EU-markedet. Dette gør EU-markedet mere attraktivt for denne type lavprisimport, idet der kan genereres større overskud.
                  
               
                     (58)
                  
                  
                     Det blev derfor konkluderet, at EU-markedet vil være et attraktivt marked for de kinesiske eksportører, hvis antidumpingforanstaltningerne ophæves.
                  
               
                     (59)
                  
                  
                     Ud fra disse betragtninger er der sandsynlighed for, at Kinas eksport af den undersøgte vare vil blive rettet mod EU-markedet i store mængder, hvis antidumpingforanstaltningerne ophæves. Som det fremgår af betragtning 34-48, vil denne import efter al sandsynlighed finde sted til dumpingpriser.
                  
               3.4.3.   Konklusion
         
         
                     (60)
                  
                  
                     I lyset af Kinas store overkapacitet, det kinesiske hjemmemarkeds ringe størrelse samt EU-markedets tiltrækningskraft blev det konkluderet, at importen af den undersøgte vare fra Kina til Unionen vil stige betydeligt, hvis antidumpingforanstaltningerne får lov at udløbe. Kommissionen fandt desuden, at denne import sandsynligvis ville finde sted til dumpingpriser. Der er således stor sandsynlighed for fornyet dumping.
                  
               4.   SANDSYNLIGHEDEN FOR FORTSAT ELLER FORNYET SKADE
         
         4.1.   Definition af EU-erhvervsgrenen og EU-produktionen
         
         
                     (61)
                  
                  
                     Bueformede ringmekanismer med løftearm (hebel) blev i den betragtede periode fremstillet i Unionen af seks kendte producenter. Tre af disse producenter er repræsenteret af ansøgeren. Disse seks EU-producenter udgør »EU-erhvervsgrenen« jf. grundforordningens artikel 4, stk. 1, og artikel 5, stk. 4. De tre EU-producenter, der er repræsenteret af ansøgeren, blev udtaget til stikprøven, som beskrevet i betragtning 13-21. Stikprøven tegner sig for over 75 % af Unionens samlede produktion og salgsmængde, som beskrevet i betragtning 13.
                  
               
                     (62)
                  
                  
                     Én af de producenter, der ikke indgik i stikprøven, Mi.me.ca. Srl, Italien, blev erklæret konkurs i januar 2017 (9), dvs. under den nuværende undersøgelsesperiode. To andre EU-producenter, der ikke indgik i stikprøven, EJA International, Nederlandene, og Technosteel, Italien, indstillede produktionen af bueformede ringmekanismer med løftearm (hebel) i 2018, dvs. efter den betragtede periode.
                  
               
                     (63)
                  
                  
                     I betragtning af at to ud af de tre stikprøveudtagne virksomheder er forretningsmæssigt forbundne, er de oplysninger, der anvendes til skadesanalysen, indekseret i denne forordning med henblik på at bevare fortroligheden af forretningsmæssigt følsomme oplysninger i henhold til grundforordningens artikel 19.
                  
               
                     (64)
                  
                  
                     Unionens samlede produktion i den nuværende undersøgelsesperiode blev fastsat til mellem 270 mio. og 330 mio. vareenheder på grundlag af den dokumentation, der var indeholdt i anmodningen om fornyet undersøgelse, yderligere data fra ansøgeren samt spørgeskemabesvarelserne fra de stikprøveudtagne EU-producenter.
                  
               
                     (65)
                  
                  
                     Kommissionen anslog på grundlag af oplysninger fra databasen i henhold til artikel 14, stk. 6, importmængden af den undersøgte vare fra Kina i den betragtede periode ved at anvende en omregningsfaktor på den samlede mængde i kilogram. Kommissionen anvendte også denne omregningsfaktor i den tidligere udløbsundersøgelse til at omregne importstatistikkerne (angivet i kilogram) til vareenheder ved at fastsætte omregningen ud fra gennemsnitsvægten for den mest repræsentative type.
                  
               
                     (66)
                  
                  
                     Ansøgeren foreslog at anvende en anden omregningsfaktor, der var lidt lavere end den, der var blevet anvendt i den tidligere udløbsundersøgelse. Dette afslog Kommissionen med den begrundelse, at der ikke var fremlagt bevis for en mulig ændring af importtendenserne og/eller EU-forbruget. Følgelig har Kommissionen bibeholdt den omregningsfaktor, der blev anvendt i den tidligere udløbsundersøgelse.
                  
               4.2.   EU-forbrug
         
         
                     (67)
                  
                  
                     EU-forbruget blev fastsat på grundlag af EU-erhvervsgrenens salgsmængde på EU-markedet og importmængden fra tredjelande til Unionen ud fra data, som medlemsstaterne havde indberettet til Kommissionen i henhold til grundforordningens artikel 14, stk. 6.
                  
               
                     (68)
                  
                  
                     EU-erhvervsgrenens salgsmængde på EU-markedet var baseret på oplysninger, som EU-producenterne havde indsendt inden indledningen af undersøgelsen, samt efterprøvede oplysninger fra de tre stikprøveudtagne EU-producenters spørgeskemabesvarelser.
                  
               
                     (69)
                  
                  
                     Som anført i betragtning 63 kan fortrolige oplysninger fra de tre stikprøveudtagne virksomheder ikke offentliggøres i følgende tabeller. Derfor er der efter behov anvendt indeksering for at vise udviklingen i den betragtede periode.
                     
                        Tabel 1
                     
                     
                        EU-forbrug
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Indeks (2014 = 100)
                                 
                              
                              
                                 
                                    100
                                 
                              
                              
                                 
                                    91
                                 
                              
                              
                                 
                                    93
                                 
                              
                              
                                 
                                    89
                                 
                              
                           
                                 
                                    Kilder: Oplysninger, som EU-producenterne havde indsendt inden indledningen af undersøgelsen, databasen i henhold til artikel 14, stk. 6, samt efterprøvede oplysninger fra EU-producenternes spørgeskemabesvarelser.
                              
                           
               
                     (70)
                  
                  
                     Som det fremgår af tabel 1, faldt EU-forbruget i den betragtede periode med 11 %, hvilket beror på den fortsatte digitalisering af kontorforvaltning og elektronisk arkivering, som har ført til mindre papirarkivering og dermed faldende forbrug af den undersøgte vare.
                  
               4.3.   Import fra Kina
         
         4.3.1.   Mængde og markedsandel for importen fra Kina
         
         
                     (71)
                  
                  
                     Som beskrevet i betragtning 67 fastsatte Kommissionen importmængden fra Kina i den betragtede periode på grundlag af oplysninger fra databasen i henhold til artikel 14, stk. 6.
                     Heraf fremkom det, at importen til Unionen fra Kina og den tilsvarende markedsandel udviklede sig som angivet i tabel 2:
                     
                        Tabel 2
                     
                     
                        Mængden af bueformede ringmekanismer med løftearm (hebel) importeret fra Kina samt Kinas markedsandel
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Import fra Kina — indeks (2014 = 100)
                                 
                              
                              
                                 
                                    100
                                 
                              
                              
                                 
                                    55
                                 
                              
                              
                                 
                                    15
                                 
                              
                              
                                 
                                    0,13
                                 
                              
                           
                                 Markedsandel for importen fra Kina til EU-markedet
                              
                              
                                 5,6 %
                              
                              
                                 3,2 %
                              
                              
                                 0,9 %
                              
                              
                                 0,0 %
                              
                           
                                 
                                    Kilder: Oplysninger, som EU-producenterne havde indsendt inden indledningen af undersøgelsen, databasen i henhold til artikel 14, stk. 6, samt efterprøvede oplysninger fra EU-producenternes spørgeskemabesvarelser.
                              
                           
               
                     (72)
                  
                  
                     Mængden af bueformede ringmekanismer med løftearm (hebel) importeret fra Kina faldt betydeligt fra år til år den betragtede periode, og ved udgangen af den nuværende undersøgelsesperiode var importen nået ned på et ubetydeligt niveau. Importen af bueformede ringmekanismer med løftearm (hebel) fra Kina faldt i 2015 med 45 % og i det efterfølgende år med over 70 %. I den nuværende undersøgelsesperiode var importmængden til slut faldet til blot nogle få tusinde vareenheder.
                  
               
                     (73)
                  
                  
                     Som følge heraf faldt Kinas markedsandel også betydeligt i den betragtede periode. Andelen faldt fra 5,6 % i 2014 ned til næsten 0 % ved udgangen af den nuværende undersøgelsesperiode.
                  
               4.3.2.   Udvikling i priserne på importen fra Kina og prisunderbuddet
         
         
                     (74)
                  
                  
                     På grund af den manglende samarbejdsvilje fra de eksporterende producenter i Kina og manglen på alternative informationskilder var det ikke muligt at fastsætte en nøjagtig importpris. Dette skyldes, at statistikkerne, jf. betragtning 29, blev fundet uegnede, idet en af kilderne også omfattede import af andre varer end den pågældende vare, og de øvrige kilder ikke gav mulighed for at sammenligne eksportpriserne med EU-erhvervsgrenens priser pr. varetype.
                  
               
                     (75)
                  
                  
                     Ikke desto mindre blev de importpriser, der er registreret i databasen i henhold til artikel 14, stk. 6, fundet egnede til at påvise en generel udvikling i priserne på import fra Kina. Udviklingen i priserne på importen til Unionen fra Kina udviklede sig som angivet i tabel 3:
                     
                        Tabel 3
                     
                     
                        Gennemsnitsprisen på import af bueformede ringmekanismer med løftearm (hebel) fra Kina
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Indeks (2014 = 100)
                                 
                              
                              
                                 
                                    100
                                 
                              
                              
                                 
                                    113
                                 
                              
                              
                                 
                                    109
                                 
                              
                              
                                 
                                    157
                                 
                              
                           
                                 
                                    Kilde: Databasen i henhold til artikel 14, stk. 6.
                              
                           
               
                     (76)
                  
                  
                     Som det fremgår af tabel 3, steg importpriserne med 13 % i 2015 og faldt derefter med 3,5 % i 2016. Prisniveauet steg i den nuværende undersøgelsesperiode med 46 %. Denne generelle udviklingstendens bør imidlertid vurderes i forhold til den meget ringe importmængde i den nuværende undersøgelsesperiode, som ikke kan anses for at være repræsentativ for prisniveauerne, hvis foranstaltningerne bortfalder.
                  
               
                     (77)
                  
                  
                     På grund af den manglende samarbejdsvilje fra de eksporterende producenter i Kina og manglen på alternative informationskilder var det ikke muligt at beregne en underbudsmargen i den nuværende undersøgelsesperiode.
                  
               4.4.   Import fra andre tredjelande end Kina
         
         
                     (78)
                  
                  
                     Importen af bueformede ringmekanismer med løftearm (hebel) fra andre tredjelande end Kina kom hovedsagelig fra Indien. Der blev desuden importeret mindre mængder fra Egypten, Israel, Japan, Serbien, Schweiz, Taiwan, Ukraine og USA.
                  
               
                     (79)
                  
                  
                     Den samlede importmængde til Unionen samt markedsandelen og prisudviklingen for importen af bueformede ringmekanismer med løftearm (hebel) til Unionen fra andre tredjelande fremgår af tabel 4.
                     
                        Tabel 4
                     
                     
                        Import fra andre tredjelande end Kina
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Import — indeks (2014 = 100)
                                 
                              
                              
                                 
                                    100
                                 
                              
                              
                                 
                                    121
                                 
                              
                              
                                 
                                    122
                                 
                              
                              
                                 
                                    149
                                 
                              
                           
                                 Markedsandel
                              
                              
                                 3,8 %
                              
                              
                                 5,0 %
                              
                              
                                 5,0 %
                              
                              
                                 6,3 %
                              
                           
                                 
                                    Gennemsnitspris — indeks (2014 = 100)
                                 
                              
                              
                                 
                                    100
                                 
                              
                              
                                 
                                    140
                                 
                              
                              
                                 
                                    165
                                 
                              
                              
                                 
                                    148
                                 
                              
                           
                                 
                                    Kilder: Oplysninger, som EU-producenterne havde indsendt inden indledningen af undersøgelsen, databasen i henhold til artikel 14, stk. 6, samt efterprøvede oplysninger fra EU-producenternes spørgeskemabesvarelser.
                              
                           
               
                     (80)
                  
                  
                     Samlet set steg importmængden fra de andre tredjelande betydeligt (49 %) i den betragtede periode.
                  
               
                     (81)
                  
                  
                     Da det samlede EU-forbrug faldt i den betragtede periode, gav denne stigning sig udslag i en svag stigning i landenes markedsandel i den samme periode fra 3,8 % i 2014 til 6,3 % i den nuværende undersøgelsesperiode.
                  
               
                     (82)
                  
                  
                     Som forklaret i betragtning 29 var de foreliggende statistiske data ikke egnede til at fastsætte eksportpriserne til Unionen. Ligesom for importen af bueformede ringmekanismer med løftearm (hebel) fra Kina kunne der således kun fastsættes en generel trend i prisudviklingen for importen fra andre tredjelande. Gennemsnitsprisen for import af varen fra andre tredjelande steg igennem hele den betragtede periode. Den mest markante stigning fandt sted i 2015, hvor priserne steg med 40 %. I 2016 steg priserne med 17,5 % og faldt derefter med 10,3 % i den nuværende undersøgelsesperiode. Samlet set steg priserne med 48 % i den betragtede periode.
                  
               4.5.   EU-erhvervsgrenens økonomiske situation
         
         4.5.1.   Generelle bemærkninger
         
         
                     (83)
                  
                  
                     I overensstemmelse med grundforordningens artikel 3, stk. 5, undersøgte Kommissionen alle økonomiske faktorer og forhold, der kunne have indflydelse på EU-erhvervsgrenens situation i den betragtede periode.
                  
               
                     (84)
                  
                  
                     I forbindelse med konstateringen af skade skelnede Kommissionen mellem makroøkonomiske og mikroøkonomiske skadesindikatorer. Kommissionen evaluerede de makroøkonomiske indikatorer for hele EU-erhvervsgrenen ud fra oplysninger fra ansøgeren, som blev krydstjekket med oplysninger fra en række EU-producenter i perioden inden undersøgelsen og de efterprøvede spørgeskemabesvarelser fra de stikprøveudtagne EU-producenter. Kommissionen evaluerede de mikroøkonomiske indikatorer ud fra efterprøvede oplysninger i spørgeskemabesvarelserne fra de stikprøveudtagne EU-producenter. Begge datasæt blev anset for at være repræsentative for EU-erhvervsgrenens økonomiske situation. Det skal bemærkes, at de stikprøveudtagne EU-producenter som anført i betragtning 61 tegnede sig for en væsentlig del af Unionens produktion.
                  
               
                     (85)
                  
                  
                     De makroøkonomiske indikatorer er: produktion, produktionskapacitet, kapacitetsudnyttelse, salgsmængde, markedsandel, vækst, beskæftigelse, produktivitet og dumpingmargenens størrelse.
                  
               
                     (86)
                  
                  
                     De mikroøkonomiske indikatorer er: gennemsnitlige enhedspriser, gennemsnitlige enhedsomkostninger, arbejdskraftomkostninger, lagerbeholdninger, rentabilitet, likviditet, investeringer, investeringsafkast og evne til at rejse kapital.
                  
               
                     (87)
                  
                  
                     Som nævnt i betragtning 63 er dataene i tabel 5, i betragtning af at to ud af de tre stikprøveudtagne virksomheder er forretningsmæssigt forbundne, indekseret med henblik på at bevare fortroligheden af forretningsmæssigt følsomme oplysninger i henhold til grundforordningens artikel 19.
                  
               4.5.2.   Makroøkonomiske indikatorer
         
         4.5.2.1.   Unionens produktion, produktionskapacitet og kapacitetsudnyttelse
         
         
                     (88)
                  
                  
                     Tabel 5 viser Unionens samlede produktion, produktionskapacitet og kapacitetsudnyttelse i den betragtede periode:
                     
                        Tabel 5
                     
                     
                        Unionens produktion, produktionskapacitet og kapacitetsudnyttelse med hensyn til bueformede ringmekanismer med løftearm (hebel)
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Produktion — indeks (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    102
                                 
                              
                              
                                 
                                    102
                                 
                              
                           
                                 
                                    Produktionskapacitet — indeks (2014 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    100
                                 
                              
                           
                                 
                                    Kapacitetsudnyttelse — indeks (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    102
                                 
                              
                              
                                 
                                    102
                                 
                              
                           
                                 
                                    Kilder: Ansøgeren, oplysninger i perioden inden undersøgelsen og efterprøvede spørgeskemabesvarelser.
                              
                           
               
                     (89)
                  
                  
                     Unionens samlede produktionsmængde steg kun svagt i den betragtede periode og nåede i den nuværende undersøgelsesperiode op på et niveau, der var 2 % højere.
                  
               
                     (90)
                  
                  
                     Unionens produktionskapacitet forblev stabil i den betragtede periode.
                  
               
                     (91)
                  
                  
                     Unionens kapacitetsudnyttelse fulgte dermed samme udviklingstendens som produktionsmængden i den betragtede periode. Samlet set steg kapacitetsudnyttelsen med 2 % i den betragtede periode, ligesom produktionsmængden også steg med 2 %.
                  
               4.5.2.2.   Unionens salgsmængde og markedsandel
         
         
                     (92)
                  
                  
                     EU-erhvervsgrenens salgsmængde og markedsandel udviklede sig i den betragtede periode som angivet i tabel 6:
                     
                        Tabel 6
                     
                     
                        EU-erhvervsgrenens salgsmængde og markedsandel i Unionen med hensyn til bueformede ringmekanismer med løftearm (hebel)
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Salgsmængde — indeks (2014 = 100)
                                 
                              
                              
                                 
                                    100
                                 
                              
                              
                                 
                                    91
                                 
                              
                              
                                 
                                    95
                                 
                              
                              
                                 
                                    91
                                 
                              
                           
                                 Markedsandel
                              
                              
                                 91,9 %
                              
                              
                                 92,3 %
                              
                              
                                 94,3 %
                              
                              
                                 93,6 %
                              
                           
                                 
                                    Indeks (2014 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    103
                                 
                              
                              
                                 
                                    102
                                 
                              
                           
                                 
                                    Kilder: Ansøgeren, oplysninger i perioden inden undersøgelsen og efterprøvede spørgeskemabesvarelser.
                              
                           
               
                     (93)
                  
                  
                     Mens EU-producenternes produktionsmængde forblev forholdsvis stabil, som det fremgår af tabel 5, faldt deres salgsmængde på EU-markedet med 9 % i den betragtede periode. EU-erhvervsgrenens markedsandel steg imidlertid med 2 %, hovedsagelig som følge af det faldende EU-forbrug og faldet i importen fra Kina.
                  
               4.5.2.3.   Vækst
         
         
                     (94)
                  
                  
                     EU-erhvervsgrenens produktion steg i den betragtede periode med 2 %, men som nævnt i betragtning 70 og 93 faldt EU-forbruget med 11 %, og EU-erhvervsgrenens salgsmængde på EU-markedet faldt med 9 %. Stigningen i produktionen beror på EU-producenternes øgede eksportsalg.
                  
               4.5.2.4.   Beskæftigelse og produktivitet
         
         
                     (95)
                  
                  
                     Beskæftigelsen og produktiviteten udviklede sig i den betragtede periode som følger:
                     
                        Tabel 7
                     
                     
                        Beskæftigelse og produktivitet i EU-erhvervsgrenen med hensyn til bueformede ringmekanismer med løftearm (hebel)
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Antal ansatte — indeks (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    99
                                 
                              
                              
                                 
                                    102
                                 
                              
                           
                                 
                                    Produktivitet — indeks (2014 = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    103
                                 
                              
                              
                                 
                                    100
                                 
                              
                           
                                 
                                    Kilder: Ansøgeren, oplysninger i perioden inden undersøgelsen og efterprøvede spørgeskemabesvarelser.
                              
                           
               
                     (96)
                  
                  
                     Antallet af ansatte i EU-erhvervsgrenen steg i den betragtede periode en anelse (2 %) og produktiviteten forblev stabil.
                  
               4.5.2.5.   Dumpingmargenens størrelse og genrejsning efter tidligere dumping
         
         
                     (97)
                  
                  
                     Som forklaret i betragtning 31 var det ikke muligt at træffe en positiv afgørelse om dumping. Undersøgelsen fokuserede derfor på sandsynligheden for fornyet dumping, hvis antidumpingforanstaltningerne ophæves.
                  
               
                     (98)
                  
                  
                     I den tidligere udløbsundersøgelse viste EU-erhvervsgrenen tegn på genrejsning efter virkningerne af tidligere dumping. I den betragtede periode for den nuværende undersøgelse fortsatte den økonomiske genrejsning, hvilket fremgår af den positive tendens for EU-erhvervsgrenen inden for de vigtigste skadesindikatorer. Endvidere blev en lavere efterspørgsel på EU-markedet, der medførte, at forbruget faldt med 11 % i den betragtede periode (se tabel 1), udlignet af en stigning i eksportsalget som nævnt i betragtning 94.
                  
               4.5.3.   Mikroøkonomiske indikatorer
         
         4.5.3.1.   Priser og faktorer, som påvirker priserne
         
         
                     (99)
                  
                  
                     EU-producenternes gennemsnitspriser ved salg til ikke forretningsmæssigt forbundne kunder i Unionen udviklede sig i den betragtede periode som følger:
                     
                        Tabel 8
                     
                     
                        Gennemsnitlige salgspriser og enhedsomkostninger i Unionen
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Gennemsnitlig enhedssalgspris i Unionen — Indeks (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    96
                                 
                              
                              
                                 
                                    95
                                 
                              
                           
                                 
                                    Enhedsproduktionsomkostninger i Unionen — Indeks (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    93
                                 
                              
                              
                                 
                                    96
                                 
                              
                           
                                 
                                    Kilder: Efterprøvede spørgeskemabesvarelser.
                              
                           
               
                     (100)
                  
                  
                     EU-erhvervsgrenens gennemsnitlige enhedssalgspris til ikke forretningsmæssigt forbundne kunder i Unionen faldt i den betragtede periode med 5 %.
                  
               
                     (101)
                  
                  
                     I samme periode faldt de gennemsnitlige enhedsproduktionsomkostninger med 4 %.
                  
               4.5.3.2.   Arbejdskraftomkostninger
         
         
                     (102)
                  
                  
                     EU-producenternes gennemsnitlige arbejdskraftomkostninger udviklede sig i den betragtede periode som følger:
                     
                        Tabel 9
                     
                     
                        Gennemsnitlige arbejdskraftomkostninger pr. ansat i EU-erhvervsgrenen med hensyn til bueformede ringmekanismer med løftearm (hebel)
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Arbejdsomkostninger pr. ansat — Indeks (2014 = 100)
                                 
                              
                              
                                 
                                    100
                                 
                              
                              
                                 
                                    99
                                 
                              
                              
                                 
                                    102
                                 
                              
                              
                                 
                                    104
                                 
                              
                           
                                 
                                    Kilder: Efterprøvede spørgeskemabesvarelser.
                              
                           
               
                     (103)
                  
                  
                     Samlet set steg EU-erhvervsgrenens gennemsnitlige arbejdsomkostninger i den betragtede periode med 4 %.
                  
               4.5.3.3.   Lagerbeholdninger
         
         
                     (104)
                  
                  
                     EU-producenternes lagerbeholdninger udviklede sig i den betragtede periode som angivet i tabel 10:
                     
                        Tabel 10
                     
                     
                        EU-erhvervsgrenens lagerbeholdninger af bueformede ringmekanismer med løftearm (hebel)
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Slutlagre — Indeks (2014 = 100)
                                 
                              
                              
                                 
                                    100
                                 
                              
                              
                                 
                                    109
                                 
                              
                              
                                 
                                    111
                                 
                              
                              
                                 
                                    185
                                 
                              
                           
                                 Slutlagre i procent af produktionen
                              
                              
                                 7,4 %
                              
                              
                                 8,3 %
                              
                              
                                 8,1 %
                              
                              
                                 13,5 %
                              
                           
                                 
                                    Indeks (2014 = 100)
                                 
                              
                              
                                 
                                    100
                                 
                              
                              
                                 
                                    112
                                 
                              
                              
                                 
                                    108
                                 
                              
                              
                                 
                                    182
                                 
                              
                           
                                 
                                    Kilder: Efterprøvede spørgeskemabesvarelser.
                              
                           
               
                     (105)
                  
                  
                     Lagerbeholdningerne voksede med 8 % frem til 2016 og med 82 % i den betragtede periode. Denne kraftige opgang i lagerbeholdninger ved udgangen af den betragtede periode beror ifølge EU-erhvervsgrenen på sæsonudsving i salget, hvilket alene skyldtes den omstændighed, at den nuværende undersøgelsesperiode udløber i juli, idet salget af bueformede ringmekanismer med løftearm (hebel) normalt kulminerer i december måned, hvorimod produktionen forbliver stabil hele året igennem.
                  
               4.5.3.4.   Rentabilitet, likviditet, investeringer, investeringsafkast og evne til at rejse kapital
         
         
                     (106)
                  
                  
                     EU-erhvervsgrenens rentabilitet, likviditet, investeringer og investeringsafkast udviklede sig i den betragtede periode som følger:
                     
                        Tabel 11
                     
                     
                        Rentabilitet, likviditet, investeringer og investeringsafkast
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 NUP
                              
                           
                                 
                                    Rentabilitet ved det samlede salg i Unionen til ikke forretningsmæssigt forbundne kunder — Indeks (2014 = 100)
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    134
                                 
                              
                              
                                 
                                    90
                                 
                              
                           
                                 
                                    Likviditet — indeks (2014 = 100)
                                 
                              
                              
                                 
                                    100
                                 
                              
                              
                                 
                                    107
                                 
                              
                              
                                 
                                    120
                                 
                              
                              
                                 
                                    42
                                 
                              
                           
                                 
                                    Investeringer — indeks (2014 = 100)
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    91
                                 
                              
                              
                                 
                                    103
                                 
                              
                           
                                 Investeringsafkast
                              
                              
                                 42 %
                              
                              
                                 47 %
                              
                              
                                 63 %
                              
                              
                                 36 %
                              
                           
                                 
                                    Indeks (2014 = 100)
                                 
                              
                              
                                 
                                    100
                                 
                              
                              
                                 
                                    113
                                 
                              
                              
                                 
                                    151
                                 
                              
                              
                                 
                                    87
                                 
                              
                           
                                 
                                    Kilder: Efterprøvede spørgeskemabesvarelser.
                              
                           
               
                     (107)
                  
                  
                     EU-erhvervsgrenens rentabilitet steg i løbet af de første to år med 34 % og faldt derefter markant i den nuværende undersøgelsesperiode. Samlet set faldt rentabiliteten med 10 % i den betragtede periode, men forblev over målfortjenesten, som i den tidligere udløbsundersøgelse var blevet fastsat til 5 %.
                  
               
                     (108)
                  
                  
                     Den steg fra 2014 til 2016 med 20 % og faldt derefter markant i den nuværende undersøgelsesperiode. Samlet set faldt likviditeten med 58 % i den betragtede periode.
                  
               
                     (109)
                  
                  
                     EU-erhvervsgrenens investeringer i produktion af samme vare faldt i 2015 med 13 % og steg derefter svagt med 4 % i 2016 og med yderligere 12 % i den nuværende undersøgelsesperiode. Samlet set indebærer dette en beskeden stigning på 3 % i den betragtede periode.
                  
               
                     (110)
                  
                  
                     Investeringsafkastet måler fortjenesten eller tabet på en investering i forhold til, hvor mange penge der investeres. I den betragtede periode var investeringsafkastet indledningsvist på 42 % og steg på to år med 51 % frem til 2016. I den nuværende undersøgelsesperiode faldt investeringsafkastet dog til 36 %, hvilket er lavere end i begyndelsen af den betragtede periode.
                  
               4.5.4.   Konklusion vedrørende skade
         
         
                     (111)
                  
                  
                     Det fremgik af undersøgelsen, at EU-erhvervsgrenen takket være den gældende antidumpingtold har formået at fortsætte med at genrejse sig i den betragtede periode efter tidligere forvoldt skade. Samtlige skadesindikatorer (såsom produktion, kapacitetsudnyttelse og markedsandel) opviste positive tendenser, og rentabiliteten lå i hele perioden over målfortjenesten. Dette gav EU-erhvervsgrenen mulighed for at investere i produktivitetsforøgende foranstaltninger for at nedbringe enhedsproduktionsomkostningerne, mens de gennemsnitlige arbejdskraftomkostninger steg.
                  
               
                     (112)
                  
                  
                     Importen af bueformede ringmekanismer med løftearm (hebel) fra Kina i den betragtede periode havde kun en begrænset indvirkning på EU-erhvervsgrenens situation. Som følge af de gældende foranstaltninger var deres markedsandel lav igennem hele perioden. Ikke desto mindre fortsatte importen af bueformede ringmekanismer med løftearm (hebel) fra Kina til EU-markedet, undtagen i den nuværende undersøgelsesperiode, hvilket tyder på fortsat interesse.
                  
               
                     (113)
                  
                  
                     Kommissionen konkluderer derfor, at EU-erhvervsgrenen har draget fordel af de gældende antidumpingforanstaltninger, idet den har fortsat sin genrejsning fra virkningerne af tidligere skadevoldende dumping.
                  
               4.6.   Sandsynlighed for fornyet skade
         
         4.6.1.   Indledende bemærkninger
         
         
                     (114)
                  
                  
                     Som anført i betragtning 31 var det ikke muligt at træffe en positiv afgørelse om dumping. Det blev imidlertid konkluderet, at der var sandsynlighed for fornyet dumping, hvis antidumpingforanstaltningerne får lov at udløbe (jf. betragtning 60).
                  
               
                     (115)
                  
                  
                     I overensstemmelse med grundforordningens artikel 11, stk. 2, undersøgte Kommissionen derfor, om der vil blive forvoldt fornyet væsentlig skade, hvis foranstaltningerne over for Kina får lov at udløbe.
                  
               
                     (116)
                  
                  
                     For at fastslå sandsynligheden for fornyet skade blev følgende elementer analyseret: i) Kinas produktionskapacitet og uudnyttede kapacitet, ii) de mulige prisniveauer for importen fra Kina, hvis foranstaltningerne får lov at udløbe, iii) de kinesiske eksporterende producenters adfærd i andre tredjelande, iv) EU-markedets tiltrækningskraft og v) virkningerne af den kinesiske import på EU-erhvervsgrenens situation, hvis foranstaltningerne får lov at udløbe.
                  
               4.6.1.1.   Kinas produktionskapacitet og uudnyttede kapacitet
         
         
                     (117)
                  
                  
                     Som forklaret i betragtning 52 og 53 har de kinesiske producenter en betydelig produktionskapacitet i Kina og som følge heraf en uudnyttet kapacitet, som langt overstiger det samlede EU-forbrug i den nuværende undersøgelsesperiode.
                  
               
                     (118)
                  
                  
                     Hertil kommer, at der ikke blev konstateret nogen tegn på en væsentlig stigning i forbruget af bueformede ringmekanismer med løftearm (hebel) på Kinas hjemmemarked eller på andre tredjelandes markeder i den nærmeste fremtid. I betragtning af EU-markedets faldende forbrug af bueformede ringmekanismer med løftearm (hebel) i den betragtede periode konkluderede Kommissionen, at efterspørgslen på Kinas hjemmemarked eller på andre tredjelandes markeder ikke vil kunne absorbere den uudnyttede kapacitet.
                  
               4.6.1.2.   Mulige prisniveauer for importen fra Kina
         
         
                     (119)
                  
                  
                     Som nævnt i betragtning 47 var der ingen eksporterende producenter i Kina, der udviste samarbejdsvilje. Det bedst egnede grundlag for at fastsætte de mulige prisniveauer for den kinesiske import var således de priser ved eksport fra Kina til tredjelande, som var indeholdt i anmodningen om fornyet undersøgelse.
                  
               
                     (120)
                  
                  
                     Prisniveauerne for denne eksport blev også anset for at være et rimeligt skøn over mulige fremtidige prisniveauer ved eksport til Unionen, hvis foranstaltningerne får lov at udløbe.
                  
               
                     (121)
                  
                  
                     Som forklaret i betragtning 42 og 48 var de kinesiske priser ved eksport til tredjelande mellem 22,1 % og 32,2 % lavere end EU-erhvervsgrenens priser i den nuværende undersøgelsesperiode. Det blev desuden konstateret, at underbudsmargenerne lå på mellem 8,9 % og 17,8 %.
                  
               
                     (122)
                  
                  
                     På dette grundlag konkluderes det, at importen fra Kina højst sandsynligt vil udøve et højt pristryk på EU-erhvervsgrenen, hvis antidumpingforanstaltningerne ophæves.
                  
               4.6.1.3.   EU-markedets tiltrækningskraft
         
         
                     (123)
                  
                  
                     Som nævnt i betragtning 55-57 udgør EU-markedet verdens største marked for bueformede ringmekanismer med løftearm (hebel), og dets priser er attraktive for de kinesiske producenter. Der findes ingen andre store eksportmarkeder til at absorbere Kinas store uudnyttede kapacitet, idet bueformede ringmekanismer med løftearm (hebel) kun anvendes på et fåtal markeder. De kinesiske eksporterende producenter har således et stort incitament til at omdirigere deres eksport til Unionen, hvor de kan opnå højere priser og samtidig underbyde EU-erhvervsgrenens salgspriser betydeligt. De vil desuden have et incitament til at eksportere i det mindste en del af deres uudnyttede kapacitet til lave priser til EU-markedet.
                  
               
                     (124)
                  
                  
                     Det konkluderes derfor, at de eksporterende producenter i Kina har potentialet og incitamentet til i væsentlig grad at øge eksporten af bueformede ringmekanismer med løftearm (hebel) til Unionen til dumpingpriser, der i betydelig grad underbyder EU-erhvervsgrenens priser, hvis antidumpingforanstaltningerne får lov at udløbe.
                  
               4.6.2.   Virkning på EU-erhvervsgrenen
         
         
                     (125)
                  
                  
                     En øget lavprisimport vil skabe et betydeligt pristryk på EU-markedet, som er et prisfølsomt marked. Såfremt EU-erhvervsgrenen bibeholder sit nuværende prisniveau, vil den ikke være i stand til at opretholde sin salgsmængde og markedsandel over for lavprisimporten fra Kina. Der er stor sandsynlighed for, at den kinesiske markedsandel vil stige hurtigt, hvis foranstaltningerne får lov til at udløbe. Dette vil højst sandsynligt ske på EU-erhvervsgrenens bekostning. Hvis EU-erhvervsgrenen påføres et salgstab, vil dette føre til lavere kapacitetsudnyttelse og højere gennemsnitlige produktionsomkostninger. Dette vil føre til en forværring af EU-erhvervsgrenens finansielle situation og et fald i dens rentabilitet, som lå over målfortjenesten igennem hele den betragtede periode, men som ikke desto mindre faldt med over 40 % mellem 2016 og undersøgelsesperioden. I dette scenarie vil enhver stigning i omkostningerne føre til, at rentabiliteten hurtigt vil falde til under målfortjenesten, hvilket vil modvirke EU-erhvervsgrenens tidligere bestræbelser på genrejsning, der hidtil har gjort den i stand til at opretholde det investeringsniveau, der kræves for at bibeholde konkurrenceevnen.
                  
               
                     (126)
                  
                  
                     Hvis EU-erhvervsgrenen derimod beslutter sig for at sænke priserne i et forsøg på at opretholde sin salgsmængde og markedsandel, vil dens finansielle situation næsten øjeblikkeligt blive forværret. Hvis EU-erhvervsgrenen bliver nødsaget til at sænke sine salgspriser på EU-markedet med 8,9 % (som er det laveste konstaterede prisunderbud, jf. betragtning 121) for at tilpasse dem til prisen på de importerede kinesiske produkter, vil den øjeblikkeligt blive tabsgivende.
                  
               
                     (127)
                  
                  
                     I dette scenarie vil foranstaltningernes udløb sandsynligvis få en umiddelbar negativ indvirkning på EU-erhvervsgrenens situation, fordi den vil blive tabsgivende. På mellemlang sigt vil dette være uholdbart og føre til lukning af produktionsanlæg og i sidste ende til, at EU-erhvervsgrenen forsvinder. Det bør bemærkes, at antallet EU-producenter allerede i den betragtede periode fald fra seks til tre.
                  
               
                     (128)
                  
                  
                     Det kan derfor konkluderes, at der er stor sandsynlighed for, at de nuværende foranstaltningers udløb vil føre til fornyet skade som følge af importen af bueformede ringmekanismer med løftearm (hebel) fra Kina, og at EU-erhvervsgrenens økonomiske situation sandsynligvis vil blive forværret og føre til væsentlig skade.
                  
               
                     (129)
                  
                  
                     Det forhold, at importen af bueformede ringmekanismer med løftearm (hebel) fra Kina til EU-markedet i øjeblikket pågår i meget mindre omfang end før indførelsen af de nuværende foranstaltninger, viser, at antidumpingtolden reelt har bidraget til at genetablere lige konkurrencevilkår mellem de kinesiske eksportører af den undersøgte vare og EU-erhvervsgrenen. Som anført i betragtning 128 og 130 har Kommissionen imidlertid konkluderet, at der er stor sandsynlighed for, at udløbet af foranstaltningerne vil føre til fornyet skade.
                  
               4.6.3.   Konklusion
         
         
                     (130)
                  
                  
                     Kommissionen konkluderer, at en ophævelse af foranstaltningerne efter al sandsynlighed vil føre til en betydelig stigning i dumpingimporten af bueformede ringmekanismer med løftearm (hebel) fra Kina til priser, der underbyder EU-erhvervsgrenens priser, hvilket vil føre til en tilbagevenden af den skadevoldende situation, som EU-erhvervsgrenen led under, da foranstaltningerne i første omgang blev indført. Som følge heraf vil EU-erhvervsgrenens levedygtighed være alvorligt truet.
                  
               5.   UNIONENS INTERESSER
         
         
                     (131)
                  
                  
                     I henhold til grundforordningens artikel 21 undersøgte Kommissionen, om en opretholdelse af de gældende antidumpingforanstaltninger ville være i strid med Unionens interesser som helhed. Unionens interesser blev fastsat på grundlag af en vurdering af alle de forskellige involverede parters interesser, herunder EU-erhvervsgrenens, importørernes og brugernes interesser.
                  
               
                     (132)
                  
                  
                     Samtlige interesserede parter fik lejlighed til at fremsætte bemærkninger, jf. grundforordningens artikel 21, stk. 2.
                  
               
                     (133)
                  
                  
                     Det bør erindres, at det i den tidligere udløbsundersøgelse blev fastslået, at det ikke var i strid med Unionens interesser at vedtage foranstaltninger. Da denne undersøgelse er en udløbsundersøgelse og dermed analyserer en situation, hvor der allerede har været indført antidumpingforanstaltninger, giver dette desuden mulighed for at foretage en vurdering af eventuelle urimelige negative virkninger for de berørte parter af de gældende antidumpingforanstaltninger.
                  
               
                     (134)
                  
                  
                     På dette grundlag blev det undersøgt, hvorvidt der til trods for konklusionerne om sandsynligheden for fornyet dumping og fornyet skade forelå nogen tvingende grunde til at konkludere, at det ikke er i Unionens interesse at opretholde foranstaltningerne i netop dette tilfælde.
                  
               5.1.   EU-erhvervsgrenens interesser
         
         
                     (135)
                  
                  
                     Undersøgelsen har vist, at hvis foranstaltningerne udløber, vil dette sandsynligvis få en betydelig negativ virkning på EU-erhvervsgrenen. Dette ville inden længe føre til faldende rentabilitet og endog til en tabsgivende situation for EU-erhvervsgrenen og endvidere få en negativ indvirkning på andre skadesindikatorer, såsom produktionsmængde, kapacitetsudnyttelse, investeringer og beskæftigelse. På længere sigt vil en sådan situation være uholdbar, hvilket vil tvinge EU-producenterne til at indstille deres aktiviteter på EU-markedet.
                  
               
                     (136)
                  
                  
                     EU-erhvervsgrenen har tidligere vist sig at være en levedygtig erhvervsgren med positive økonomiske og finansielle resultater. Uden nogen nævneværdig dumpingimport fra Kina har EU-erhvervsgrenen formået at forblive rentabel med en fortjeneste over målfortjenesten.
                  
               
                     (137)
                  
                  
                     Det vil derfor være i EU-erhvervsgrenens interesse at antidumpingforanstaltningerne opretholdes.
                  
               5.2.   Importørernes interesser
         
         
                     (138)
                  
                  
                     Der var som anført i betragtning 16 ingen importører, der samarbejdede i forbindelse med denne undersøgelse eller indgav de udbedte oplysninger. Det skal erindres, at det i de tidligere undersøgelser blev fastslået, at indførelsen af foranstaltninger ikke ville få omfattende virkninger. Da der ikke foreligger beviser, der tyder på det modsatte, kan det følgelig bekræftes, at de gældende foranstaltninger ikke har haft en væsentlig negativ indvirkning på deres økonomiske situation, og at videreførelsen af foranstaltninger ikke vil påvirke importørerne i urimelig grad.
                  
               5.3.   Brugernes interesser
         
         
                     (139)
                  
                  
                     Importørerne af bueformede ringmekanismer med løftearm (hebel) er normalt også selv brugere af denne vare, idet de importerer varen med henblik på at fremstille ringbind. Som nævnt i betragtning 15 blev 26 kendte importører/brugere kontaktet ved indledningen af undersøgelsen, men ingen af disse besvarede stikprøveskemaet eller fremsatte bemærkninger.
                  
               
                     (140)
                  
                  
                     Det er i tidligere undersøgelser blevet fastslået, at omkostningerne til bueformede ringmekanismer med løftearm (hebel) kun udgjorde en meget lille procentdel af detailprisen på ringbind, og at virkningerne af en eventuel pålagt told derfor ikke kunne anses som væsentlig.
                  
               
                     (141)
                  
                  
                     Derudover har undersøgelsen vist, at det er sandsynligt, at EU-erhvervsgrenen ville miste en stor del af sin tilstedeværelse på markedet og på længere sigt helt forsvinde, hvis der ikke var antidumpingforanstaltninger. Dette ville med sikkerhed medføre, at producenterne af ringbind bliver afhængige af import, og føre til væsentligt mindre konkurrence på EU-markedet.
                  
               
                     (142)
                  
                  
                     Det kan på dette grundlag konkluderes, at foranstaltningerne vedrørende bueformede ringmekanismer med løftearm (hebel) ikke er i strid med Unionens overordnede interesser.
                  
               5.4.   Konklusion vedrørende Unionens interesser
         
         
                     (143)
                  
                  
                     Kommissionen konkluderer derfor, at der ikke foreligger nogen tvingende grunde i forbindelse med Unionens interesser til ikke at opretholde de endelige antidumpingforanstaltninger over for importen af bueformede ringmekanismer med løftearm (hebel) fra Kina.
                  
               6.   ANTIDUMPINGFORANSTALTNINGER
         
         6.1.   Foranstaltninger
         
         
                     (144)
                  
                  
                     Alle interesserede parter blev underrettet om de væsentligste kendsgerninger og betragtninger, der som lå til grund for beslutningen om at anbefale, at de nuværende foranstaltninger på importen af bueformede ringmekanismer med løftearm (hebel) med oprindelse i Kina opretholdes. De fik også en frist, inden for hvilken de kunne fremsætte bemærkninger til fremlæggelsen af disse oplysninger. Der indkom ikke nogen bemærkninger hertil.
                  
               
                     (145)
                  
                  
                     I lyset af Domstolens seneste praksis (10) er det hensigtsmæssigt at fastsætte de morarenter, der skal betales i tilfælde af tilbagebetaling af endelig told, fordi de relevante gældende bestemmelser vedrørende told ikke fastsætter en sådan rente, og anvendelsen af nationale regler ville føre til urimelige konkurrenceforvridninger mellem de økonomiske aktører, alt efter hvilken medlemsstat der vælges til toldklareringen.
                  
               
                     (146)
                  
                  
                     Det udvalg, der er nedsat ved forordning (EU) 2016/1036, artikel 15, stk. 1, afgav ikke nogen udtalelse om foranstaltningerne i nærværende forordning —
                  
               VEDTAGET DENNE FORORDNING:
         
            Artikel 1
            
               1.   Der indføres en endelig antidumpingtold på importen af bueformede ringmekanismer, i øjeblikket henhørende under KN-kode ex 8305 10 00 (Taric-kode 8305100050) og med oprindelse i Folkerepublikken Kina.
            
            
               2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for de i stk. 1 omhandlede varer fremstillet af følgende virksomheder:
               
                           Fabrikant
                        
                        
                           Antidumpingtold
                        
                        
                           Taric-tillægskode
                        
                     
                           DongGuan Humen Nanzha World Wide Stationery Mfg. Co., Ltd
                        
                        
                           27,1 %
                        
                        
                           A729 
                        
                     
                           Alle andre virksomheder
                        
                        
                           47,4 %
                        
                        
                           A999 
                        
                     
         
         
            Artikel 2
            
               1.   De relevante gældende bestemmelser vedrørende told finder anvendelse, medmindre andet er fastsat.
            
            
               2.   De morarenter, der skal betales i tilfælde af tilbagebetaling, der giver ret til betaling af morarenter, er den sats, der anvendes af Den Europæiske Centralbank til dennes vigtigste refinansieringstransaktioner, som offentliggjort i C-udgaven af Den Europæiske Unions Tidende, der er gældende den første kalenderdag i den måned, hvor fristen udløber, forhøjet med ét procentpoint.
            
         
         
            Artikel 3
            Denne forordning træder i kraft på dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. november 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Rådets forordning (EF) nr. 1136/2006 af 24. juli 2006 om indførelse af en endelig antidumpingtold og endelig opkrævning af den midlertidige told på importen af bueformede ringmekanismer med løftearm (hebel) med oprindelse i Folkerepublikken Kina (EUT L 205 af 27.7.2006, s. 1).
         
            (3)  Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343 af 22.12.2009, s. 51).
         
            (4)  Rådets gennemførelsesforordning (EU) nr. 796/2012 af 30. august 2012 om indførelse af en endelig antidumpingtold på importen af bueformede ringmekanismer med løftearm (hebel) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 238 af 4.9.2012, s. 5).
         
            (5)  Meddelelse om det forestående udløb af visse antidumpingforanstaltninger (EUT C 466 af 14.12.2016, s. 20).
         
            (6)  Meddelelse om indledning af en udløbsundersøgelse af antidumpingforanstaltningerne vedrørende importen af bueformede ringmekanismer med oprindelse i Folkerepublikken Kina (EUT C 290 af 1.9.2017, s. 3).
         
            (7)  Betragtning 40 i gennemførelsesforordning (EU) nr. 796/2012.
         
            (8)  Betragtning 41 i gennemførelsesforordning (EU) nr. 796/2012.
         
            (9)  Kilde: http://www.portalecreditori.it/procedura?id=6rKz4dlB2Y; senest tilgået den 16. august 2018.
         
            (10)  Domstolens dom af 18. januar 2017, Wortmann mod Hauptzollamt Bielefeld, C-365/15, EU:C:2017:19, præmis 35-39.